NaiveNeuron/SloPal huggingface dataset:
Klus, Martin, poslanec NR SR (2017-03-29):
Ďakujem pekne za slovo. Aj pánovi poslancovi za jeho vystúpenie. Poukázal tam na jednu veľmi dôležitú vec, ktorú si dovolím uviesť do konkrétnych čísel. Od 17. 7. 2010 do 2. 3. 2017, dokedy máme k dispozícii štatistiku, prišlo o slovenský pas 1 707 ľudí. Ako správne zdôraznil pán poslanec, najčastejšie to neboli občania Maďarskej republiky alebo teda Maďarska, ale boli to občania, ktorí prijali občianstvo české, konkrétne 448 ľudí. Potom tu máme nemecké občianstvo – 412, rakúske – 242, britské – 159, až potom je maďarské – 88 ľudí. Tento zákon sa vyslovene míňal účinkom od samého začiatku, ako bol prijatý. A ak si potom uvedomíme, že tu máme k dispozícii od roku 2015 takzvanú ministerskú výnimku, tak treba povedať aj to, že k tým 1 707 občanov, ktorí o slovenské občianstvo prišli, sa dnes pridáva približne 300 ľudí, konkrétne 221 žiadateľov dostalo na základe tejto výnimky svoje občianstvo späť. Summa summarum, 1 500 občanov táto republika stratila. A treba zdôrazniť, že to boli predovšetkým tí občania, ktorí majú skúsenosť zo života v zahraničí, zvyčajne kvalitné vzdelanie a sú obrovskou stratou pre Slovenskú republiku. A preto verím, že sa nám konečne podarí tento nezmyselný zákon vrátiť späť do stavu v roku 2010. Ďakujem pekne.
Kollár, Boris, predseda NR SR (2022-11-11):
Ďakujem pekne. Ďalej v rozprave vystúpi pán poslanec Taraba.
Petro, František, poslanec NR SR (2015-11-13):
Teraz budeme hlasovať o bode 4 pozmeňujúceho návrhu pani poslankyne Šípošovej.
Horecký, Ján, poslanec NR SR (2023-11-14):
Pán predseda, ďakujem za slovo. Pán minister Taraba, ďakujem, že ste vystúpili, tak máme príležitosť počuť aj ďalšieho člena alebo teda prvého člena vlády okrem pána predsedu vlády a reagovať na vaše vystúpenie. Počuť, ako pozeráte na našu prácu. Prirodzene, že službou opozície je poukazovať na nedostatky, otázniky a podľa mňa by ste mohli oceniť konštruktívnu opozíciu v tom, ak poukazujeme na to, čo v programovom vyhlásení chýba alebo vyžaduje precizovanie. Keď sa pozerám do programového vyhlásenia vlády, našiel som tam veľa pekných hesiel a nepochybujem o tom, že zákonmi ich budete chcieť napĺňať, otázka je ako. Keď si prečítam, že chcete urobiť nový vysokoškolský zákon alebo novelizovať školský zákon a nenachádzam v programovom vyhlásení, za akým účelom, čo by malo byť príčinou alebo dôsledkom potom takejto zmeny, tak to prirodzene vyvoláva nielen otázky, ale aj obavy a to je to, čo teraz robíme, službu krajine, keď artikulujeme svoje obavy a poukazujeme na nedostatky alebo medzery v programovom vyhlásení vlády. Samozrejmé, že KDH si bude plniť túto službu ako konštruktívna, ale pevná opozícia, ktorá bude strážiť všetko, čo považujeme za nie prospešné pre Slovensko. Ďakujem.
Bugár, Béla, podpredseda NR SR (2018-12-03):
Ďakujem pekne. Znovu dávam slovo spravodajcovi z výboru pre hospodárske záležitosti, pánovi poslancovi Pucimu, aby informoval Národnú radu o výsledku prerokovania tohto návrhu vo výboroch.
Jurinová, Erika, podpredsedníčka NR SR (2013-03-20):
Ďakujem pekne, pán poslanec. Na vaše vystúpenie sú štyri faktické poznámky, uzatváram možnosť prihlásiť sa. Nech sa páči, pán poslanec Jánoš.
Číž, Miroslav, podpredseda NR SR (2015-05-06):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor, pánovi poslancovi Andrejovi Kolesíkovi.
M. Číž, podpredseda NR SR: (2007-12-06):
(Hlasovanie.) Prítomných 141 poslancov, za návrh 81 poslancov, proti 60 poslancov. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a a o zmene a doplnení niektorých zákonov. Ďakujem pekne, pani spravodajkyňa, za prácu. (Potlesk.) Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Tlač, o ktorej hovorím, má číslo 415. Teraz má slovo pán spravodajca z výboru pre zdravotníctvo Jozef Valocký, ktorý bude uvádzať hlasovanie. Máte slovo, pán spravodajca.
Hazucha, Ivan, poslanec NR SR (2024-02-27):
Ďakujem pekne. Vážený pán predsedajúci, kolegyne, kolegovia, pomoc rodinám a matkám sa vždy dobre politicky predáva. No kto by s tým nesúhlasil? Kto by sa odvážil zahlasovať proti? Až na to, že u nás, pokiaľ sa podáva takýto návrh, že má významný dopad na štátny rozpočet, sa vyžaduje, aby aj zdroj, aby sa vyžadoval, aby sa uviedol aj zdroj, odkiaľ toto financovať, buď ako zvýšiť príjem do štátneho rozpočtu, aby bolo možné túto pomoc zafinancovať, alebo čo škrtnúť zo súčasných výdavkov, aby sa dal tento príspevok vyplácať. Možno, možno keby ste neboli vyhadzovali peniaze darovaním napríklad S-300 alebo stíhačiek, alebo iného majetku štátu, alebo nemíňali peniaze na nákup zbytočných vakcín, ktoré sme museli potom pre ich zbytočnosť vracať späť, darovať alebo likvidovať ich, tak sme tie peniažky mohli vyplatiť matkám. Bolo tu spomenuté MDŽ. Áno, oslavujeme tento sviatok a myslíme si, že s tým vzdávame úctu ženám. Myslím, že na toto využívame stranícke peniaze, nie peniaze zo štátneho rozpočtu získané z volebného výsledku. Na rozdiel od iných strán, kde si lídri peniažky strčia do vrecka pre svoj prospech a ešte dajú vyjadrenie do médií, že lepší biznis v živote nerobili. Takže ja som na túto našu aktivitu hrdý. Ďakujem pekne.
Kollár, Boris, predseda NR SR (2022-03-15):
Budeme ďalej pokračovať v schôdzi rozpravou. Prosím, iný monitor. Dobre. Do rozprave... do rozpravy je prihlásená pani poslankyňa Žitňanská. (Pauza.) (Pokračovanie rokovania o vládnom návrhu zákona, ktorým a mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 834.)
Hrnčiar, Andrej, podpredseda NR SR (2019-06-27):
Poslanec Klus.
Plevíková, Zuzana, poslankyňa NR SR (2024-09-26):
Ďakujem za slovo. Pravdepodobne ste tu neboli, keď som na vášho kolegu reagovala s faktickou, boli ste tu, tak vám to možno aj zopakujem, pretože ste ma asi poriadne nepočúvali. Ale predtým poviem, že chcem opraviť mojich kolegov, že nielen tri mená môžu za to, že musíme konsolidovať, ale aj váš europoslanec Ódor, ktorý úradoval v tej dobe a zanechal nejaký návrh 8 mld. a chcel porušil všetky sociálne balíčky. A chcem sa spýtať, že vy hovoríte o konštruktívnej opozícii, a čo ste vy navrhli? Vy ste boli na úrade vlády, áno, boli ste na stretnutí a jediné, čo ste kritizovali, váš zástupca pán Šimečka, a jediné, čo vlastne bolo od vás počuť, iba samá kritika. Vy ste nič nenavrhovali, iba nejaké prepúšťanie na rezortoch. Vy keby ste vládli, tak neviete, čo máte robiť, by ste boli stratení. A vám asi ušlo aj to, že my nielenže konsolidujeme, ale aj to nazvem tak, že dekonsolidujeme a znižujeme DPH na vybrané potraviny, na ostatné potraviny, na lieky a zdravotnícke pomôcky, na elektrickú energiu a na učebnice. Takže aspoň si to prečítajte alebo čítajte s porozumením, alebo nás počúvajte s porozumením. A ešte k tomu dodám, že vy tu radšej nespomínajte peniaze z Európskej únie. Pretože zrovna vaša strana behá po inštitúciách a najmä do Európskej komisie, len aby nám zastavili eurofondy. Je to stopercentná pravda. Ďakujem.
Sulík, Richard, predseda NR SR (2011-02-04):
Prepáčte mi, pán Jarjabek, mohli by ste poslednú vetu zopakovať, keďže hovoríte o mne, mne to uniklo, unikol mi začiatok vety. By som vás pekne poprosil, keby ste mohli ešte raz. (Ruch v sále.) Môžte? Ďakujem vám veľmi pekne.
Krajkovič, Mikuláš, poslanec NR SR (2014-03-25):
Vážený pán predseda, vážený pán minister, kolegyne, kolegovia. Dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej. Návrh pridelil predseda Národnej rady Slovenskej republiky svojím rozhodnutím č. 865 z 30. januára 2014 na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Ústavnoprávny výbor Národnej rady uznesením z 11. marca 2014 č. 398 a Zahraničný výbor Národnej rady Slovenskej republiky uznesením z 13. marca 2014 č. 83 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Rámcovou dohodou a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky vysloviť súhlas s Rámcovou dohodou podľa čl. 86 písm. d) Ústavy Slovenskej republiky a rozhodnúť, že Rámcová dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej bola schválená uznesením Zahraničného výboru Národnej rady Slovenskej republiky č. 89 z 18. marca 2014. Týmto uznesením ma výbor poveril plniť úlohy spoločného spravodajcu. Toľko, prosím, pán predseda, spoločná správa, prosím, aby ste otvorili rozpravu.
B. Bugár, podpredseda NR SR: (2004-12-15):
I. Hopta, poslanec: Chcem reagovať na pani Sabolovú a na všetkých ostatných diskutujúcich. Dodnes som presvedčený, že napriek svojim chybám a nedostatkom bývalý režim bol sociálne spravodlivejší a humánnejší než súčasnosť. K pánovi Banášovi. Pán Banáš, vy ako bývalý člen KSČ, agent ŠtB a bývalý pracovník ministerstva zahraničných vecí, toho času agent SDK... (smiech v sále) ... agent NATO, toho času agent NATO vo farbách SDKÚ, myslím si, že vaše názory sú skôr dobrou formou pobavenia a že vám absolútne neprislúcha ma hodnotiť. Teraz k poslancovi Zubovi. Pán Zubo, už mám dostatok podpisov na to, aby som v krátkom čase mohol založiť nový ľavicový politický subjekt. To je po prvé. Po druhé, ak chcete hovoriť o mojich charakterových vlastnostiach, tak najprv vám odporúčam, aby ste sa lepšie pripravovali na rokovania Národnej rady, aby ste nestrápňovali Národnú radu, tak ako minule, keď ste posúvali zákony do tretieho kola. Ak hodnotíte moje charakterové vlastnosti, tak sa zaoberajte tým, ako ste podsúvali zákazku v KSS pre svojho syna v hodnote 500-tisíc korún. Takže, vážený pán Zubo, ak sa nabudúce budete snažiť hodnotiť a dodávať morálku niekomu inému, tak najprv si pozametajte pred svojím vlastným prahom. Pozametajte si, pretože až potom budete mať morálne právo ma hodnotiť. Rozhodnite sa najprv sám za seba, ako budete hlasovať o mnohých zákonoch, ktorými ste podporili súčasnú vládnu koalíciu, resp. na ktoré hlasovania ste vôbec neprišli, aby ste pomohli tejto vládnej koalícii. Ďakujem.
Pčolinský, Peter, poslanec NR SR (2018-05-16):
Ďakujem pekne. Pán minister, hovorili ste o prepoisťovaní a štyroch miliardách pri DSS-kách. No, neviem, pán minister, v ktorom roku sa zrušil monopol Všeobecnej zdravotnej poisťovne? 2005, tak nejak? (Reakcie z pléna.) 2005. A ja len chcem povedať, že v tom čase, keď poisťovňa Dôvera a Union dostali možnosť získať nových klientov, tak toto, vážení, bolo eldorádo. Bol to produkt, za ktorý klient neplatil, to znamená, nemusel platiť žiadnu mesačnú platbu, bol to produkt, ktorý ste mohli uzavrieť každému občanovi Slovenskej republiky, každému jednému a tam bol najväčší príklad toho – a to trvá dodnes, ako sa kanibalizuje kmeň klientsky. Totižto v tom prvom roku poisťovňa Dôvera, myslím, získala najviac nových klientov, druhá bola Union, platilo sa; takto, aby ste, aby ste chápali, sprostredkovateľ dostal asi tisíc korún za dospelého človeka, ktorý podpísal zmluvu, prechod z VšZP do Dôvery, a ja som až, samozrejme, neskôr zistil, že samotná firma, pre ktorú som pracoval, dostala za tú zmluvu nejaké štyri tisícky. Ja poznám osobne človeka, ktorý na DSS-ke a na prepoistení v zdravotných poisťovniach za tri roky – a teraz počúvajte – zarobil jednu miliardu korún! Ja ho poznám osobne. Ten človek dodnes patrí, videl som ho párkrát v rebríčku najbohatších ľudí Slovenska, robí školenia motivačné a tak ďalej. Ale o tom vám ešte niečo poviem podrobnejšie v mojom vystúpení.
P. Hrušovský, predseda NR SR: (2003-10-30):
Ľ. Navrátilová, poslankyňa: Pán predseda, dajte hlasovať samostatne (ruch v sále), pardon.
Tabák, Romana, poslankyňa NR SR (2023-06-21):
Ja si môžem robiť to, čo ja chcem, pán Dostál, okej? Ďakujem pekne. (Prerušenie vystúpenia predsedajúcim.)
Přidal, Alojz, poslanec NR SR (2012-08-02):
Vážená pani poslankyňa Národnej rady, vážená pani primátorka mesta Humenné, vážená pani poslankyňa Prešovského samosprávneho kraja, je naozaj pravdou, že na kandidačnej listine do Národnej rady Slovenskej republiky malo KDH viacero starostov i primátorov. Ubezpečujem vás, že všetci vedeli, že v prípade získania mandátu poslanca Národnej rady budú požiadaní vybrať si a rozhodnúť sa, ktorý mandát budú vykonávať, ale len jeden. KDH to naozaj myslí s tým, že jeden mandát stačí, úplne vážne. Aj keď sa o vás hovorí, že máte niektoré nadprirodzené schopnosti, ale ja si naozaj myslím, že aj keby ste boli Panna zázračnica, Vasilisa premúdra a veštica Tamara v jednej osobe, tri mandáty naraz sa plnohodnotne vykonávať nedajú. Človek sa potom stáva prepracovaný, podráždený a agresívny a to naozaj nikomu nesvedčí, ani vám. Pretože ináč vás naozaj bez irónie považujem za jemnú, citlivú a dokonca zábavnú dámu. Skutočne máte toho veľa a nestíhate. Keby tomu tak nebolo, nemali by ste problém na webe nájsť, že nie pán poslanec Brocka bol ten, ktorý navrhol príspevok do druhého piliera vo výške 9 %, ale návrh tohto percenta prišiel do Národnej rady Slovenskej republiky ako vládny návrh a vláda ho schválila 2. 10. 2003. Ibaže, ibaže by ste vedome, dobrovoľne a účelovo klamali, ale to si o vás, ktorej ide len a len o dobro a istoty občanov Slovenska, obyvateľov Humenného a ľudí žijúcich v Prešovskom samosprávnom kraji, naozaj nemyslím.
Hrnčiar, Andrej, doterajší podpredseda NR SR (2020-03-20):
Pani poslankyňa Jarmila Vaňová.
Bugár, Béla, podpredseda NR SR (2016-04-21):
Pán poslanec Jarjabek.
Hrnčiar, Andrej, podpredseda NR SR (2016-12-01):
... chcete zaujať? Nie. Takže prerušujem rokovanie o tomto bode. Pokračujeme v prerušenej rozprave v prvom čítaní o návrhu skupiny poslancov na vydanie ústavného zákona, ktorým sa dopĺňa ústava (tlač 303). Prosím poslanca Martina Nemkyho, aby zaujal miesto určené pre navrhovateľov, a spravodajcu z ústavnoprávneho výboru poslanca Jozefa Ježíka, aby zaujal miesto určené pre spravodajcov. Včera neukončil svoje vystúpenie ako jediný do rozpravy písomne prihlásený poslanec Martin Klus za klub SaS, ktorému týmto zároveň odovzdávam slovo. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 303.)
Zmajkovičová, Renáta, podpredsedníčka NR SR (2012-08-02):
Ďakujem, pán minister. Pán poslanec, chcete položiť doplňujúcu otázku? Nech sa páči.
Bugár, Béla, podpredseda NR SR (2018-02-08):
Na vystúpenie pani poslankyne... Pán poslanec Poliačik, môžte. (Povedané so smiechom.) Viete, len do tej doby, kým hovorí pani poslankyňa. Takže štyria páni poslanci. Nech sa páči, pani poslankyňa Cigániková.
Hrnčiar, Andrej, podpredseda NR SR (2019-02-12):
Ďakujem. Pýtam sa, či sa chce prihlásiť do rozpravy niekto ústne. Končím možnosť nahlásiť sa do rozpravy a prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Miroslava Beblavého, Jozefa Mihála a Simony Petrík na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov . Návrh zákona má tlač 1274, návrh na jeho pridelenie na prerokovanie výborom je v rozhodnutí č. 1342. Dávam slovo poslankyni Simone Petrík, aby návrh zákona uviedla.
Grendel, Gábor, podpredseda NR SR (2023-05-18):
Pani poslankyňa, prosím vás, prihláste sa, prihláste sa s faktickou poznámkou.
Laššáková, Jana, podpredsedníčka NR SR (2014-04-01):
S reakciou pán poslanec Podmanický, nech sa páči.
Sulík, Richard, predseda NR SR (2011-06-17):
Ďakujem vám. Otváram rozpravu. Jediný rečník v rozprave je pán poslanec Paška. Nech sa páči, máte slovo.
Viskupič, Marián, poslanec NR SR (2019-11-26):
Vážený pán predsedajúci, podávam týmto procedurálny návrh, aby Národná rada Slovenskej republiky dala podľa § 21 ods. 1 rokovacieho poriadku súhlas, aby v rámci rokovania o návrhu štátneho rozpočtu a rozpočtu verejnej správy (tlač 1600) mohol vystúpiť predseda Rady pre rozpočtovú zodpovednosť. Odôvodnenie: Vzhľadom na závažnosť dosahu štátneho rozpočtu a rozpočtu verejnej správy na hospodárenie štátu v nasledujúcom roku a vzhľadom na výraznú odchýlku v deficite prezentovanom v návrhu rozpočtu verejnej správy (0,49 % HDP) a v hodnotení rady (1,8 % HDP) považujem za vhodné, aby poslanci Národnej rady pre vytvorenie celkového obrazu mohli, si mohli vypočuť aj názor predsedu Rady pre rozpočtovú zodpovednosť. Ďakujem.
Sulík, Richard, predseda NR SR (2011-09-14):
Pán poslanec Kaník.
Figeľ, Ján, podpredseda NR SR (2013-12-12):
Ďakujem aj ja. Otváram rozpravu k tomuto bodu. Do rozpravy som nedostal žiadnu písomnú prihlášku. Chcem sa teraz spýtať, či sa hlási niekto do rozpravy ústne. Uzatváram túto procedúru s jedným menom na tabuli. Nech sa páči, Ľudovít Kaník. Pán kolega, máte slovo.
Blanár, Juraj, podpredseda NR SR (2021-02-25):
Na vaše vystúpenie viacero faktických poznámok. Ako prvý – pán poslanec Miroslav Suja. Nech sa páči.
Danko, Andrej, podpredseda NR SR (2023-12-19):
Pani poslankyňa Hanuliaková. Nie je v sále, áno? Dobre. Takže pani poslankyňa Hellebrandt. (Reakcie z pléna.) Jáj, už, s tou pani ma domotala poslankyňa... (Reakcie z pléna.) Ale, počúvaj, mne sa to hodí, takže je to milé. Poslanec Hellebrandt. Čo, pán Sabo, nie? Poslanec Hellebrandt nie je v sále. Pán poslanec Hlina, nech sa páči, pripraví sa pani poslankyňa Nash Natália.
P. Paška, predseda NR SR: (2007-05-10):
(Prestávka.) (Po prestávke.)
Hrušovský, Pavol, podpredseda NR SR (2010-08-03):
Pán poslanec Šebej.
P. Paška, predseda NR SR: (2008-04-02):
(Hlasovanie.) 141 prítomných, 78 za, 27 proti, 35 sa zdržalo, 1 nehlasoval. Postúpili sme návrh do tretieho čítania . Otváram rozpravu. Pýtam sa, či sa má záujem niekto prihlásiť? Nie. Vyhlasujem rozpravu za skončenú a budeme hlasovať.
Hambálek, Augustín, poslanec NR SR (2015-11-24):
Ďakujem. O pozmeňujúcich návrhoch pána poslanca Lipšica nemôžeme hlasovať, nakoľko boli schválené body 2 až 18 a bod 21 zo spoločnej správy. (Reakcia z pléna.) Je námietka.
Danko, Andrej, podpredseda NR SR (2023-12-14):
Poslankyňa Števulová.
Goga, Pavol, poslanec NR SR (2018-05-10):
Pán podpredseda, dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 od prerokovania návrhu zákona v prvom čítaní.
Pellegrini, Peter, predseda NR SR (2015-07-03):
Prezentujme sa a hlasujme o pozmeňujúcom návrhu pána poslanca Petráka. (Hlasovanie.) Prítomných 120 poslancov, za hlasovalo 109 poslancov, zdržalo sa 11. Tento pozmeňujúci návrh sme schválili.
I. Mikloš, podpredseda vlády a minister financií SR: (2003-10-24):
Vládny návrh novely zákona bol vypracovaný v úzkej súčinnosti s ministerstvom spravodlivosti, ktoré vlastne iniciovalo navrhované zmeny a doplnenia. Spresňujú sa niektoré ustanovenia zákona a tiež vecná náplň niektorých už zavedených spoplatňovaných úkonov a konaní na súdoch s cieľom odstrániť nejednotný výklad. Rozširuje sa okruh vecných oslobodení od súdnych poplatkov, ako je oslobodenie vo veciach nečinnosti orgánov verejnej správy alebo ochrany pred nezákonným zásahom orgánu verejnej správy. Vládny návrh reaguje na potreby praxe v súvislosti so spoplatnením zmien zápisu údajov do obchodného registra, ktoré sa zjednocuje na všetky zmeny. Ďakujem pekne za pozornosť.
A. Belousovová, podpredsedníčka NR SR: (2010-02-03):
Pán poslanec Kahanec, máte slovo. Poprosím ešte raz pánov poslancov, aby opustili rokovaciu sálu tí, ktorí narúšajú priebeh rokovania.
Kollár, Boris, predseda NR SR (2021-09-28):
S ďalšou faktickou vystúpi pán poslanec Faič.
B. Bugár, podpredseda NR SR: (2004-03-11):
R. Vavrík, poslanec: Pán predseda, budeme hlasovať o návrhu v treťom čítaní, ktorý som predložil ja, a teda navrhujem nahradiť slovko „vymenúva“ slovkom „volí“ v § 71 ods. 2.
Ďuriš Nicholsonová, Lucia, podpredsedníčka NR SR (2017-03-30):
Ďakujeme aj my. Týmto sme vyčerpali 15-minútový limit na otázky pre predsedu vlády v zastúpení podpredsedu vlády pána Kaliňáka. Pokračovať budeme odpoveďami na členov vlády, členov vlády na otázky poslancov podľa vyžrebovaného poradia. Prvá otázka je od pani poslankyne Eriky Jurinovej na ministra práce, sociálnych vecí a rodiny Jána Richtera a znie: „Vážený pán minister, od zriaďovateľov chránených dielní máme informácie, že úrady práce im zadržiavajú financie, refundácie prevádzkových nákladov. Jedná sa o nové usmernenie k zabezpečeniu jednotného postupu úradov práce, aplikáciou ktorého sa stalo, že chránené dielne nevedia získať marcovú refundáciu mzdových nákladov z roku 2016. Viete, pán minister, o tomto probléme a budete ho riešiť? Chce vláda naďalej podporovať chránené dielne? Aký je zámer ministerstva?“ Nech sa páči.
P. Paška, predseda NR SR: (2010-03-02):
(Hlasovanie.) 116 prítomných, 27 za, 73 proti, 13 sa zdržalo, 3 nehlasovali. Budeme pokračovať v hlasovaní, pán spravodajca.
Kollár, Boris, predseda NR SR (2021-05-13):
Prosím, prezentujme sa a hlasujme. (Hlasovanie.) Prítomných 122 poslancov, za 119, proti žiadny, zdržali sa 3. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní návrh zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme teda návrh zákonov – tlače 533 a 535 prerokovali zajtra, teda 14. mája o 9.00 hodine. Je všeobecný súhlas? (Súhlasná reakcia pléna.) Ďakujem. Konštatujem, že sme určili termín prerokovania týchto návrhov zákonov. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákonov v druhom čítaní rokovať na schôdzi Národnej rady tak, ako sme ich určili. S procedurálnym návrhom vystúpi pán poslanec Lukáč.
Kuffa, Štefan, poslanec NR SR (2020-05-19):
...na pol dňa rozprávať, koľko nespravodlivosti sa tuná nahromadilo za tie roky. Prepáčte.
A. Belousovová, podpredsedníčka NR SR: (2008-02-07):
Zároveň vyhlasujem krátku 5-minútovú prestávku. (Päťminútová prestávka.) (Po prestávke.)
Bugár, Béla, podpredseda NR SR (2018-12-03):
Nech sa páči, pán poslanec Heger, môžte reagovať.
Hrnčiar, Andrej, podpredseda NR SR (2019-09-25):
Jedna faktická poznámka. Pani poslankyňa Grausová.
Kamenický, Ladislav, poslanec NR SR (2014-09-17):
Ďalší pozmeňujúci návrh podal poslanec Juraj Blanár. Hlasujme o tomto pozmeňujúcom návrhu.
P. Prokopovič, poslanec: (2002-04-03):
V súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky Národná rada Slovenskej republiky prerokuje návrh tohto zákona v druhom čítaní. J. Migaš, predseda NR SR: Prezentujme sa a hlasujme o tomto návrhu uznesenia. To znamená, aby sme uvedený zákon prerokovali v druhom čítaní. Taký bol návrh spravodajcu, hlasujeme. (Hlasovanie.) Prítomných je 108 poslancov, za 103, proti nikto, 4 sa zdržali, 1 nehlasoval. Konštatujem, že Národná rada sa uzniesla, že tento vládny návrh zákona prerokuje v druhom čítaní. Teraz druhé hlasovanie, nech sa páči.
P. Paška, predseda NR SR: (2010-03-03):
(Hlasovanie.) 133 prítomných, 102 bolo za, 4 proti, 25 sa zdržalo, 2 nehlasovali. Schválili sme návrh zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. Odhlasovali sme prerokované body, pristúpime teraz k voľbe členov mediálnych rád a Dozornej komisie Slovenskej televízie, ktorá sa vykoná tajným hlasovaním. A prerokujeme najprv návrh na voľbu členov Rady Slovenskej televízie a voľbu člena Dozornej komisie Slovenskej televízie (tlač 1496). Poprosím pána predsedu Pavla Abrhana, aby uviedol návrhy.
Kuffa, Štefan, poslanec NR SR (2021-06-24):
... len som si to nevšimol. Ale chcem pána ministra interpelovať a spýtať sa ho: Pán minister, rozšírite pomoc rodinám zdravotníkov, ktorí zomreli vo výkone povolania a odškodnenia rozšírite o skupinu... aj o ich najbližších rodinných príslušníkov? Vysvetlím. Čo sa stalo ako v čase pandémie, keď to takto tuná na Slovensku teda vrcholilo. Veľmi často bolo tak, že v tej prvej línii síce pracovali lekári a zdravotní zamestnanci a zdravotníci. Žiaľ, mnohí zomreli pri výkone povolania, ale stali sa prípady – a o tých sa veľmi málo ako rozprávalo –, že zomreli aj rodinní príslušníci týchto zdravotníkov. Tí zdravotníci síce prežili, ja poznám také prípady, že oni síce prežili, a konkrétne manžel zomrel. Manželka, ktorá chodila slúžiť týmto ľuďom, ťažko chorým na COVID, v podstate preniesla túto chorobu, priniesla ju domov a následne jej manžel zomrel. Takýchto prípadov na Slovensku bolo viac a hovorilo sa tu, že budeme odškodňovať týchto lekárov a zdravotníkov. Myslím si, pán minister, že bolo by to spravodlivé a zadosťučinené spravodlivosti, ak by sa to rozšírilo nielen na tých samotných zdravotníckych pracovníkov a lekárov, ale aj na tých rodinných príslušníkov, na ktorých sa veľmi často zabúda, ale aj, práve aj títo ľudia sú veľmi vystavovaní presne takémuto problému ochorenia. Nie je to čosi nové, hej, bolo to aj v minulosti, kde v podstate lekári a zdravotnícki zamestnanci pracovali v infekčnom prostredí, a vždycky to riziko nákazy toho rodinného príslušníka tuná bolo. Častokrát sa stávalo aj to, alebo stávalo sa aj to, že títo rodinní príslušníci následne aj zomreli, pán minister, preto sa vás pýtam, že či rozšírite takúto pomoc aj pre takúto ďalšiu skupinu. Ďakujem.
Galek, Karol, poslanec NR SR (2019-09-19):
Ďakujem veľmi pekne. Takže, vážené pani poslankyne, vážení páni poslanci a vážení prítomní. Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 106/2018 o prevádzke vozidiel v cestnej premávke a o zmene a doplnení niektorých zákonov (tlač 1578). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva finanční Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
E. Kolesár, poslanec: (2003-03-05):
P. Rusko, podpredseda NR SR: Ďakujem pekne. Pán poslanec Juščík, nech sa páči. M. Juščík, poslanec: Vážený pán poslanec Lintner, ja nechcem tiež polemizovať o vašom vystúpení. Súhlasím, o čom hovoríte, ale chcem sa zastať tak trochu mladých poslancov a zvlášť poslanca Madeja, že spomínate ho ako takého mladého, ako keby ten mladý čo ja viem nemal právo na to. Stretol som sa s tým už aj pri jednej ceste aj viacej. Mladý poslanec sa opýtal predsedu vlády. A aktívny je a ja mu ďakujem za to ako mladý poslanec, že je aktívny, aby sme si nemysleli, že tí mladí nemajú na to. Viete, pripomeňme si to Čapkovo: „Keby sa múdrosť mala posudzovať vekom, tak asi dub by bol najmúdrejší.“ Ďakujem. (Potlesk.) P. Rusko, podpredseda NR SR: Ďakujem pekne. Pani poslankyňa Bollová, nech sa páči. D. Bollová, poslankyňa: Ďakujem pekne za slovo. Pán Lintner, napriek tomu, že sa veľakrát a hlboko skláňate pred pánom ministrom Zajacom, posúďte, prosím, či oveľa priechodnejší by nebol mnou vyslovený návrh vyberať poplatky od majetných. Nemyslíte, že by to bolo logickejšie, reálnejšie a spravodlivejšie voči veľkej väčšine nemajetných či menej solventných občanov? Zabezpečili by ste pánovi ministrovi popularitu nevídanú. Ďakujem. P. Rusko, podpredseda NR SR: Ďakujem pekne. Pán poslanec Ondriaš, vy ste sa prihlásili po limite, takže vám neudeľujem slovo. Pán Lintner, nech sa páči, môžete reagovať. Ľ. Lintner, poslanec: Ďakujem pekne. Ja nebudem reagovať na jednotlivé faktické poznámky, len na pána poslanca Juščíka, ale skôr teda na pána poslanca Madeja. Ja vám popoludní, pán Juščík, dokážem, že si cením postoje pána Madeja, pretože to, že som podpísal zvolanie tej mimoriadnej schôdze, bolo práve to, že prišiel za mnou pán poslanec Madej a že sa mi nepáčil spôsob, akým mu odpovedal predseda tejto vlády. Ale v tejto chvíli som sa domnieval, že práve ako mladý človek oveľa reálnejšie zhodnocuje alebo vie zhodnotiť súčasnosť ako, povedzme, poviem to tak, naša generácia alebo, povedzme, v zmysle toho, ako vystupujú poslanci za KSS. To je všetko. (Potlesk.) P. Rusko, podpredseda NR SR: Ďakujem pekne. Do rozpravy sa ďalej prihlásil pán poslanec Vajda. Nech sa páči. (Hlasy z pléna.) Na koľko to máte, pán poslanec? (Odpoveď z pléna.) Tak nie, tak potom prerušíme schôdzu, dobre. Prerušujem schôdzu. Pustíme pána predsedu k slovu, lebo on vie, dokedy prerušíme schôdzu.
B. Bugár, podpredseda NR SR: (2006-02-09):
S. Husár, poslanec: Vážené kolegyne, kolegovia, pán predsedajúci, budeme hlasovať o návrhu zákona ako o celku s odporúčaním gestorského výboru návrh schváliť.
Šeliga, Juraj, poslanec NR SR (2023-06-20):
Ďakujem pekne. Pán predseda, dajte, prosím, hlasovať o tom, že pristúpime k tretiemu čítaniu ihneď.
Žiga, Peter, podpredseda NR SR (2023-12-14):
S reakciou na faktické poznámky pán poslanec Pročko.
P. Paška, predseda NR SR: (2009-06-24):
Pán poslanec László Nagy uvedie návrh na voľbu člena Správnej rady Ústavu pamäti národa. Je to tlač 1086. Pán poslanec, máte slovo.
Jarjabek, Dušan, poslanec NR SR (2012-06-22):
Ďakujem veľmi pekne za slovo. Pán poslanec, tiež som sa chcel prihovoriť v tej prvej časti za to, že súhlasím veľmi s tým vaším vtipom, a teda pokračoval by som tak, ako kolega predo mnou, ale v tej druhej časti si dovolím s vami nesúhlasiť. A ešte raz, pri našich dobrých vzťahoch, lebo ja si vás veľmi vážim, pán poslanec, nevydierajte! Skutočne nevydierajte citovo, tak ako to robíte, tak ako ste to robili na výbore. Toto nie je o vydieraní, toto nie je o pocitoch. Toto je o právnych názoroch. Zostaňme v tej právnej rovine, o tom sa bavme. Niektorí kolegovia to robia veľmi korektne, ale, prosím vás pekne, nevydierajte. O vydieraní to naozaj nie je. A vy ste to v celej tej druhej časti urobili a zaklincovali ste to tým záverom vašeho vystúpenia. Ešte raz vás prosím, nevydierajte, racionálne rozmýšľajte! Ja nie som právnik, vy tak isto nie ste právnik. Racionálne rozmýšľajte a spolu počúvajme právnikov! Ďakujem za pozornosť.
Jurinová, Erika, podpredsedníčka NR SR (2015-11-10):
Ďakujem, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Vyhlasujem všeobecnú rozpravu za skončenú. Pán navrhovateľ sa nechce vyjadriť, rovnako pani spravodajkyňa. Prerušujem rokovanie o tomto bode programu. V rokovaní pokračujeme druhým čítaním o vládnom návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) . Vládny návrh zákona má parlamentnú tlač 1645. Spoločná správa výborov má tlač 1645a. Odovzdávam slovo opäť pánovi ministrovi financií, aby odôvodnil vládny návrh zákona.
Bugár, Béla, podpredseda NR SR (2019-10-17):
Ďakujem. Teraz dávam slovo spoločnej spravodajkyni predsedníčke výboru pre sociálne veci pani poslankyne Bašistovej, aby informovala Národnú radu o rokovaní tohto návrhu vo výboroch, nech sa páči.
M. Číž, podpredseda NR SR: (2006-08-02):
Pán Palko s odpoveďou na faktické poznámky. Nech sa páči.
Poliačik, Martin, poslanec NR SR (2017-09-19):
Pani kolegyňa, na tieto eskapády a ukážky vašej osobnej aj kolektívnej malosti nemá význam, nejaký význam reagovať, pretože sú za mnou iní kolegovia, ktorí to určite urobia lepšie. Ale jednu vec vás chcem vyzvať. Ospravedlňte sa pánovi poslancovi Osuskému. Takýmto spôsobom hanobiť česť a pamiatku významného slovenského dejateľa a zároveň jeho predka a rodinného príslušníka je nehodné, nehodné poslankyne Národnej rady. Ospravedlňte sa!
P. Hrušovský, predseda NR SR: (2004-06-30):
(Hlasovanie.) 132 prítomných, 128 za, 1 proti, 3 sa zdržali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon o odpadoch a o zmene a doplnení niektorých zákonov v znení neskorších predpisov (tlač 665). Otváram rozpravu. Pýtam sa pánov poslancov, či sa chcú prihlásiť do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru schváliť. Hlasujeme, páni poslanci. (Hlasovanie.) 132 prítomných, 130 za návrh, 1 sa zdržal, 1 nehlasoval. Návrh sme schválili. Poprosím teraz pána poslanca Jaďuša, aby z poverenia výboru uviedol hlasovanie k prerokovanému návrhu na vyslovenie súhlasu Národnej rady Slovenskej republiky s pristúpením k Medzinárodnému dohovoru o regulácii lovu veľrýb, ktorý prerokúvame ako tlač 759. J. Jaduš, poslanec: Vážený pán predseda, vzhľadom na to, že v rozprave nikto nevystúpil, prosím vás, pán predseda, dajte hlasovať o pristúpení Slovenskej republiky, o vyslovení súhlasu Národnej rady Slovenskej republiky s pristúpením Slovenskej republiky k Medzinárodnému dohovoru o regulácii lovu veľrýb a Protokolu zmien a doplnkov, s odporúčaním gestorského výboru schváliť.
Číž, Miroslav, podpredseda NR SR (2015-05-19):
Pán poslanec Martvoň.
Blaha, Ľuboš, podpredseda NR SR (2024-01-23):
Na vaše vystúpenie, pán poslanec, evidujem 19 faktických poznámok. Ako prvý sa prihlásil pán poslanec Marek Krajčí, nech sa páči.
Glváč, Martin, podpredseda NR SR (2017-02-03):
Ďalší v rozprave vystúpi pán poslanec Antal, nech sa páči.
Hrnčiar, Andrej, podpredseda NR SR (2017-04-07):
Reakcia na faktické poznámky, pani poslankyňa Remišová.
Cmorej, Peter, poslanec NR SR (2022-05-20):
Ďakujem pekne. Tak, po prvé, tri rokovania v Liberálnom dome. Áno, boli po tri hodiny a dobre, že sme vtedy mali ešte respirátory, lebo sme sa pod nimi častokrát smiali, čo si tam ty trieskal za sprostosti. Ty si si tam vymýšľal z brucha odpovede na otázky, ktoré sme mali k tvojej daňovej revolúcii, nemal si absolútne nič premyslené, presne tak vyzerajú všetky tvoje návrhy. Priamo tam, aj priamo na koaličnej rade si hovoril, že nedovolíš, aby sa z tvojho návrhu vyberali hrozienka. Čo si tuná ty urobil? Ty si priniesol len tú dávkovú stranu, len rozdávať, ale tá daňová revolúcia tá už kdesi odišla. Toto je presne to vyberanie hrozienok. Hovoril si, že je to protiinflačná pomoc a máte to dokonca aj v tom odôvodnení skráteného konania, tu už sa ani len nesnažíš predstierať, že je to nejaká protiinflačná pomoc, už otvorene hovoríš, že je to pomoc rodinám. A ešte si mesiac blokoval skutočnú protiinflačnú pomoc tým najslabším. Tí najslabší nedostali kvôli tebe peniaze vyše mesiaca, pritom už ich dávno mohli mať. Pravda je taká, že peniaze, ktoré si mohol použiť napríklad na rodinnú politiku, si už dávno rozflákal. Ty si totižto jeden mizerný minister financií, a my máme tabuľku, koľko doteraz stáli tvoje nápady, a len tvoje osobné nápady stáli rozpočet doteraz 800 miliónov eur. Ty si za sprostosti doteraz minul 800 miliónov eur typu očkovacia lotéria, dve kolá plošného testovania a podobné hlúposti. No a teraz si vymyslel balíček za 1,3 miliardy, ktorý zaplatia všetci ostatní okrem rodín s deťmi, lebo to, čo si mal, a to, čo si mohol minúť na, na túto dávkovú politiku, keď si ju tak veľmi chcel, si už dávno rozhádzal. Takže teraz to zaplatia napríklad ťažko zdravotne postihnutí, zaplatia to starčekovia odkázaní na cudziu pomoc, o ktorých sa starajú obce, ktoré teraz na to už nebudú mať, napríklad .... (Prerušenie vystúpenia časomerom.)
Sabo, Michal, poslanec NR SR (2023-12-14):
Ďakujem za slovo, pán predsedajúci, aj vám, pán kolega Dostál, za váš príspevok. A vďaka, že ste upozornili na to možné, síce už opravené zakopnutie ohľadom Dňa ústavy, ktorý teda po konsolidácii síce ostane štátnym sviatkom, ale už viac nebude dňom pracovného pokoja, čiže národ bude môcť byť multifunkčný – aj oslavovať ústavu, ale aj ísť nakupovať. Čo ale vláda možno nedomyslela, lebo sa nepozreli do kalendára na budúci rok, je, že tento krok teda má priniesť nejaké peniaze do štátnej pokladnice budúci rok, ale uniklo pozornosti, že budúci rok 1. september pripadá na nedeľu. (Smiech v sále.) A z analýz predsa dlhodobo vieme, že nedele sú najslabšie nákupné dni, a celkovo z analýz bánk na Slovensku vieme, teda že obchody majú najnižšie tržby práve cez víkend, takže možno v tých krvavých jatkách, keby ich vláda proti bankám trošku utlmila, viac sa s nimi rozprávala, tak by možno zistili od bánk naši vládni úradníci, že ako to vlastne celé s tými, s tým nákupným správaním tohto národa funguje. A ešte k procesu. Ja podporujem tú debatu toho, že vlastne niečo tu nefunguje, pretože napríklad nám z výboru pre pôdohospodárstvo a životné prostredie prišla prvá časť materiálov k štátnemu rozpočtu včera o 16.39 hod., kým prebiehala rozprava do polnoci, druhá časť materiálov nám prišla dnes ráno a ja sa pýtam, že kedy ako poslanec, ak mám teda zodpovedne rokovať na výbore o štátnom rozpočte, kedy si mám naštudovať alebo prečítať tých stovky a stovky, stovky dokumentov, keď zajtra výbor je o ôsmej, sú tam štyria rečníci a o deviatej už máme byť v pléne? Tak ja sa pýtam, že načo to potom vlastne celé posielate, keď viete, že nemáme čas si to prečítať. Ďakujem, Dostál, pán Dostál, ešte raz za vás príspevok.
Sulík, Richard, predseda NR SR (2011-06-02):
Prepáčte, pán poslanec. Poprosím kolegov, keby mohli venovať pozornosť rečníkovi, aj tu skupinku naľavo. (Reakcia z pléna.) No tak choďte von, keď nemáte záujem, pán Kubovič, nemusíte tu rozprávať. Ďakujem vám. Nech sa páči, pokračujte.
Grendel, Gábor, podpredseda NR SR (2021-11-03):
Poslanec Linhart sa nenachádza v sále, takže prichádza o možnosť vystúpiť s faktickou. Teraz s reakciou na odznené faktické poznámky pán poslanec Takáč.
Pčolinský, Peter, podpredseda NR SR (2022-10-27):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľ? Nie. Pán spravodajca? Nie. Termín hlasovania dnes o 11.00 h. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Vládny návrh zákona má parlamentnú tlač 1099. Spoločná správa výborov má tlač 1099a. Pán minister, nech sa páči, odôvodnite tento návrh zákona.
Kotleba, Marian, poslanec NR SR (2016-10-27):
Pán docent Klus, pán docent Klus, vy ste povedali, že týmto naším návrhom novely sa snažíme vytvoriť podmienky, z ktorých mnohí ľudia vo svete utekajú, pričom predkladatelia vám mnohokrát zdôraznili, že novela zákona bola inšpirovaná situáciou v Spojených štátoch amerických a v Izraeli. Ak ste teda zhodnotili veci tak, že v Amerike a v Izraeli je život taký, že ľudia utekajú, tak je to dosť zaujímavé zhodnotenie z vašej strany ako docenta politológie a myslím si, že to bude mať ešte nejaké, nejaké ďalšie dozvuky. Ale druhá vec, ktorá ma viac zaujala v tom vašom príhovore alebo vystúpení, bola tá, že vy ako člen Rotary Clubu ste zase všetko otočili na židovskú otázku a z otázky riešenia mimovládnych organizácií ste spravili doslova nieže, dobre že nie pogrom nejaký. Ale v tej vašej snahe, pán docent, ste asi celkom dobre nepostrehli vec, ktorú ste povedali, a síce, že v Izraeli sa to robiť môže, ale na Slovensku si to dovoliť nemôžeme. To znamená, podľa vás Izrael si môže dovoliť niečo, čo si Slovensko dovoliť nemôže. Tak ak vy ste povedali, že my sme fašisti, tak potom v tom prípade vďaka takémuto tvrdeniu vy ste jednoznačne sionista a neviem, čo z toho je horšie. Ďakujem pekne.
Glváč, Martin, podpredseda NR SR (2019-09-13):
Pán poslanec Grendel.
Hrnčiar, Andrej, podpredseda NR SR (2019-03-27):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej.
Pleštinská, Zita, poslankyňa NR SR (2023-02-07):
Ďakujem pekne. Vážený pán predseda, vážený pán minister, vážená pani spravodajkyňa, debatujeme už možno viac ako dve hodiny, treba si však položiť otázku, či chceme týmto návrhom zákona pomôcť rodinám v dobe rastúcej inflácie a zvyšujúcich sa cien energiám alebo nechceme. Zmena, ktorá bola prednesená, by sa mala týkať nielen opätovného zavedenia dotácií, ale aj jej zvýšenia. Pôvodná suma dotácie na obed bola vo výške 1,3 eura a teraz by sa mala zvýšiť na 2,3. Kolega Gyimesi, správne si povedal, že nikto nikdy nezvýšil podporu rodinám s deťmi tak ako my. Dohoda, samozrejme, aj o tomto návrhu nie je ideálna. Kompromis je však umenie možného v situácii, v akej sa nachádzame. Správne bolo potvrdené, že v rovnakej výške budú prijaté nové zdroje do rozpočtu, z ktorých sa obedy zaplatia. Toto opatrenie pomôže nielen rodinám, ale aj jedálňam a deti budú môcť mať jedlo zadarmo alebo teda prístupné pre seba. Takže tento návrh zákona podporím.
Zemanová, Anna, poslankyňa NR SR (2017-04-07):
Ďakujem pekne za slovo. Anka, chcem Ti poďakovať za tvoje vystúpenie, kde si zhrnula vecne a fakticky všetky argumenty, a myslím si, že bolo to potrebné, aby sme po tom nočnom maratóne to dnes ráno takto mali zhrnuté. Ďakujem pekne.
Paška, Pavol, poslanec NR SR (2011-03-30):
Pán predseda, toto nie je súťaž Milionár, kde máte priateľa na telefóne. Všetky procedúry, ktoré ste čítali, vyžadujú, aby boli použité v procese, ktorého sa to týka. Vy ako predsedajúci ste tieto procedúry nevyužili počas vedenia schôdze. Takže nezavádzajte a nezneužívajte rokovací poriadok. Ďakujem. (Potlesk.)
Glváč, Martin, podpredseda NR SR (2016-09-07):
Ďakujem. Pýtam sa, či sa chce niekto do rozpravy prihlásiť ústne. Jedna pani poslankyňa. Uzatváram možnosť sa prihlásiť do rozpravy. Nech sa páči, pani poslankyňa Jurinová.
Lipšic, Daniel, poslanec NR SR (2013-06-17):
Ďakujem veľmi pekne. Pán minister, ja som sa, keď ste ma spomínali, rýchlo radšej vrátil do sály, lebo však nemal som nahlásený iný pobyt. Ale ja sa vyjadrím len veľmi skôr k tej forme. Samozrejme, že v poslaneckom zbore a v parlamente sú také niekedy živé diskusie medzi poslancami koalície, opozície, každý má nejakú tú svoju obsesiu, ale myslím si, že nie je dobré, keď sa na tú úroveň takých poslaneckých prekáračiek zvezie aj člen vlády. Ja keď si pamätám na svoje vystúpenia alebo možno kolegov, v obidvoch vládach v zásade, tak vždy som reagoval alebo som sa snažil reagovať na vystúpenia poslancov vecne, aj keď útočili, proste vecne. Žiadne ani osobné, ani, vecne. Znovu hovorím, je to možnože taká nejaká, taký nejaký, taká hranica slušnosti zo strany vlády, ktorá je parlamentu zodpovedná celému v zásade. Čiže myslím si, že tie akoby požiadavky na formu vystúpenia člena vlády sú alebo mali byť, si myslím, iné ako u poslanca, pretože zodpovedá celému poslaneckému zboru. Čiže v princípe, že také viac herecké vystúpenie si poslanci môžu dovoliť, však dneska sme toho tu mali požehnane, ale nemyslím si, že automaticky by to malo platiť aj pre ministra vnútra.
Markovič, Peter, poslanec NR SR (2011-07-08):
Ďakujem pekne. To som chcel práve povedať, že nejak osamel pán poslanec, ale ani sa tomu veľmi nečudujem, lebo aj minule jeho vystúpenie, aj toto dokázalo, že buď teda ten zákon vôbec nečítal, alebo tomu nerozumie. Ja si myslím trošku, že jedno aj druhé, ale od niekoho, kto nevie, aký je rozdiel medzi bryndzou a liekom, je to pomerne, pomerne očakávané. Pán poslanec, budem veľmi jasný, snáď sa pochopíme a budú to počuť aj vaši kolegovia, zisk zdravotných poisťovní je už možný, povolil ho svojím nálezom Ústavný súd, a to bez akýchkoľvek podmienok. Tento návrh dáva neregulovanému vytváraniu zisku podmienky, za ktorých sa môže tvoriť. A to je, sú tvorba rezerv na waiting listy, tvorba rezervného fondu a hlavne z tohto zisku budú musieť poisťovne platiť dane, pán poslanec. Je pochopiteľné, že motiváciu neplatiť dane majú teda najmä zdravotné poisťovne, ktoré sú v zisku, teda hlavne najväčšia poisťovňa Dôvera. Nie je preto v záujme vôbec žiadnej a najmä nie poisťovne Dôvera, aby takáto podmienka sa schválila, lebo sa im zníži zisk. Podpredsedníčkou Predstavenstva zdravotnej poisťovne Dôvera je pani Dr. Zuzana Zvolenská, okrem iného tieňová ministerka práce sociálnych vecí strany SMER. Ak bude teda SMER proti tejto novele, bude svojím rozhodnutím zvyšovať zisky firmy, v ktorej sedí tieňová ministerka strany SMER. Pán poslanec, kto je proti tomuto zákonu, je za zisk zdravotných poisťovní.
T. Cabaj, podpredseda NR SR: (2009-10-22):
Slovo má pani poslankyňa Tkáčová.
Grendel, Gábor, podpredseda NR SR (2021-12-14):
(Zaznievanie gongu.) Panie poslankyne, páni poslanci, budeme pokračovať v prerušenej schôdzi hlasovaním. Ešte predtým s procedurálnym návrhom pani poslankyňa Jana Bittó Cigániková.
Jurinová, Erika, podpredsedníčka NR SR (2013-10-18):
Pán poslanec Číž.
Blanár, Juraj, podpredseda NR SR (2022-05-06):
Ďakujem, pán spravodajca. Otváram všeobecnú rozpravu. Vážené panie poslankyne, páni poslanci, písomnú prihlášku som neobdržal, preto dávam možnosť sa prihlásiť ústne do rozpravy. Konštatujem, že nikto okrem pána navrhovateľa. Uzatváram možnosť prihlásiť sa do rozpravy. Zároveň vás chcem informovať, že pán navrhovateľ má dlhšie vystúpenie ako pár minút, preto navrhujem, že tento bod prerušíme a budeme rokovať o tomto bode v rozprave vystúpením pána navrhovateľa v utorok ráno o 9.00 hodine. Ďakujem, vážené panie poslankyne, páni poslanci, za spoluprácu a uzatváram týmto dnešný rokovací deň. Prajem všetkým príjemný víkend a vidíme sa v utorok ráno o 9.00 hod. (Prerušenie rokovania o 14.03 hodine.) 122